
 DR 30.11.2011 

 
146 

Jadi, saya ingin menyatakan di sini, tempat ini akan ditetapkan oleh Yang 
Berhormat Menteri Dalam Negeri berdasarkan fasal 25, dan kriteria bagi tempat 
perhimpunan akan ditetapkan melalui beberapa cara antaranya melalui peraturan-
peraturan atau garis panduan yang akan diadakan.   

Kemudian Yang Berhormat Tumpat, sebenarnya Yang Berhormat Tumpat 
tidak adillah kalau Yang Berhormat Tumpat katakan kita tidak beri ruang untuk hendak 
bahas.  Kita bagi Yang Berhormat Tumpat ya, cuma tidak diambil kesempatan petang 
semalam.  Saya pun amat dukacita juga. Sila.   

Dato' Kamarudin Jaffar [Tumpat]: Saya, kalau Yang Berhormat ingat yang 
lebih tumpukan ialah bahawa jikalah ianya diberikan peluang untuk dirujuk kepada 
jawatankuasa pilihan, maka ianya akan memberi peluang yang banyak.  Saya 
bersyukur dalam pengalaman saya menjadi anggota PAC dan apabila kita ikut esok 
nanti, perbahasan atau pun pembentangan laporan daripada Jawatankuasa Pilihan 
Khas Tentang Penambahbaikan Pilihan Raya, kesan daripada mesyuarat-mesyuarat, 
penemuan-penemuan yang dilakukan oleh jawatankuasa pilihan khas ini amat berbeza 
daripada masa empat, lima jam yang hanya ada kepada kita dalam perbahasan rang 
undang-undang yang begitu penting dalam Dewan yang mulia ini.   

Dato’ Seri Mohamed Nazri Abdul Aziz: Tuan Yang di-Pertua, sebenarnya 
semalam saya kira yang lebih penting kalau diserahkan kepada Select Committee 
berapa orang sahaja ahli Select Committee itu. Akan tetapi kalau diserahkan untuk 
dibahaskan di sini bermakna semua orang boleh berbahas. Cuma, lari hari itu. Saya 
sebenarnya Yang Berhormat, semalam telah pun menetapkan 9.30 untuk menggulung 
tetapi kita tengok apabila keputusan dibuat mengatakan iaitu bahawa ahli-ahli, ketua-
ketua yang berbahas tetapi peluangnya sebenarnya untuk dibukakan kepada ahli lain 
untuk berbahas. Bukan memberi ucapan ya. Berbahas ialah waktu saya menggulung 
dan tidak terhad berapa jam saya menggulung tetapi kesempatan itulah.   

Saya ingat mungkin saya pakai baju Melayu hitam semalam, mereka ingat 
saya sudah pakai bomoh. Jadi, sebab itu saya kira walau bagaimanapun Yang 
Berhormat, Yang Berhormat Tumpat macam mana sekali pun saya hormat dia. Dia 
prefect saya di sekolah, di Kolej Melayu Kuala Kangsar walaupun pada hari ini kalau 
saya lebih senior pada dia, saya akan hukum dia sebab dia pakai neck tie tidak betul. 
Saya punya betul, yang dia tidak betul. Mengaku ya? Okey, okey tidak apa-apa tetapi 
dia hilang tie, saya akan beli esok, saya akan bagi insya-Allah.  

Tuan Yang di-Pertua, Yang Berhormat Tumpat membangkitkan berkenaan 
dengan apa salahnya kita menunjukkan jiwa besar dan ihsan iaitu bagi mereka yang 
telah melanggar seksyen 27 sebelumnya ia digugurkan pada hari ini dibebaskan.  
Masalahnya Yang Berhormat ialah soal keadilan.  Kalau sekiranya kita bebaskan 
mereka, bermakna kita tidak berlaku adil kepada orang-orang yang lain yang telah 
melanggar seksyen 27. Sebelumnya kita gugurkan seksyen 27 pada hari ini, mereka 
telah pun didakwa, didapati bersalah dan dihukum.   

Bagaimana pula kita hendak melepaskan orang yang katakan orang yang 
melakukan kesalahan yang sama pada ketika seksyen ini masih dikuatkuasakan. Kalau 
ini kita lakukan bermakna bahawa kita tidak berlaku adil kepada mereka yang telah pun 
dihukum. Oleh sebab itulah kita tetap mengekalkan, menyatakan iaitu bahawa mereka 
yang membuat kesalahan di bawah seksyen ini didakwa dan didapati bersalah, maka 
tetap akan dibicarakan sehingga akhir.   

Kemudian Yang Berhormat Tumpat ada bangkitkan, mengatakan telah 
diperhatikan bahawa rang undang-undang ini akan lebih menyekat kebebasan 
berhimpun berbanding dengan Akta Polis 1997. Adakah ini akan bertentangan dengan 
norma-norma serta undang-undang antarabangsa berkenaan dengan hak asasi 
manusia. Rang undang-undang yang digubal ini adalah lebih menyeluruh dari Akta 
Polis 1997 serta komprehensif dalam memperuntukkan hak untuk berhimpun secara 
aman dan tanpa senjata seperti yang tertera dalam Perlembagaan kita. Ia juga 
memastikan bahawa pihak-pihak penganjur berserta perhimpunan serta PDRM lebih 
bertanggungjawab dan bertindak mengikut landasan-landasan undang-undang.   

Kemudian Yang Berhormat juga mengatakan seksyen 4(1)(b) melarang 
perhimpunan diadakan di mana-mana tempat larangan dan dalam jarak 50 meter dari 
had tempat larangan.   



146. Jadi, saya ingin menyatakan di sini, tempat ini akan ditetapkan oleh Yang Berhormat Menteri Dalam Negeri berdasarkan fasal 25, dan kriteria bagi tempat perhimpunan akan ditetapkan melalui beberapa cara antaranya melalui peraturan- peraturan atau garis panduan yang akan diadakan. Kemudian Yang Berhormat Tumpat, sebenarnya Yang Berhormat Tumpat tidak adillah kalau Yang Berhormat Tumpat katakan kita tidak beri ruang untuk hendak bahas. Kita bagi Yang Berhormat Tumpat ya, cuma tidak diambil kesempatan petang semalam. Saya pun amat dukacita juga. Sila. Dato' Kamarudin Jaffar [Tumpat]: Saya, kalau Yang Berhormat ingat yang lebih tumpukan ialah bahawa jikalah ianya diberikan peluang untuk dirujuk kepada jawatankuasa pilihan, maka ianya akan memberi peluang yang banyak. Saya bersyukur dalam pengalaman saya menjadi anggota PAC dan apabila kita ikut esok nanti, perbahasan atau pun pembentangan laporan daripada Jawatankuasa Pilihan Khas Tentang Penambahbaikan Pilihan Raya, kesan daripada mesyuarat-mesyuarat, penemuan-penemuan yang dilakukan oleh jawatankuasa pilihan khas ini amat berbeza daripada masa empat, lima jam yang hanya ada kepada kita dalam perbahasan rang undang-undang yang begitu penting dalam Dewan yang mulia ini. Dato' Seri Mohamed Nazri Abdul Aziz: Tuan Yang di-Pertua, sebenarnya semalam saya kira yang lebih penting kalau diserahkan kepada Select Committee berapa orang sahaja ahli Select Committee itu. Akan tetapi kalau diserahkan untuk dibahaskan di sini bermakna semua orang boleh berbahas. Cuma, lari hari itu. Saya sebenarnya Yang Berhormat, semalam telah pun menetapkan 9.30 untuk menggulung tetapi kita tengok apabila keputusan dibuat mengatakan iaitu bahawa ahli-ahli, ketua- ketua yang berbahas tetapi peluangnya sebenarnya untuk dibukakan kepada ahli lain untuk berbahas. Bukan memberi ucapan ya. Berbahas ialah waktu saya menggulung dan tidak terhad berapa jam saya menggulung tetapi kesempatan itulah. Saya ingat mungkin saya pakai baju Melayu hitam semalam, mereka ingat saya sudah pakai bomoh. Jadi, sebab itu saya kira walau bagaimanapun Yang Berhormat, Yang Berhormat Tumpat macam mana sekali pun saya hormat dia. Dia prefect saya di sekolah, di Kolej Melayu Kuala Kangsar walaupun pada hari ini kalau saya lebih senior pada dia, saya akan hukum dia sebab dia pakai neck tie tidak betul. Saya punya betul, yang dia tidak betul. Mengaku ya? Okey, okey tidak apa-apa tetapi dia hilang tie, saya akan beli esok, saya akan bagi insya-Allah. Tuan Yang di-Pertua, Yang Berhormat Tumpat membangkitkan berkenaan dengan apa salahnya kita menunjukkan jiwa besar dan ihsan iaitu bagi mereka yang telah melanggar seksyen 27 sebelumnya ia digugurkan pada hari ini dibebaskan. Masalahnya Yang Berhormat ialah soal keadilan. Kalau sekiranya kita bebaskan mereka, bermakna kita tidak berlaku adil kepada orang-orang yang lain yang telah melanggar seksyen 27. Sebelumnya kita gugurkan seksyen 27 pada hari ini, mereka telah pun didakwa, didapati bersalah dan dihukum. Bagaimana pula kita hendak melepaskan orang yang katakan orang yang melakukan kesalahan yang sama pada ketika seksyen ini masih dikuatkuasakan. Kalau ini kita lakukan bermakna bahawa kita tidak berlaku adil kepada mereka yang telah pun dihukum. Oleh sebab itulah kita tetap mengekalkan, menyatakan iaitu bahawa mereka yang membuat kesalahan di bawah seksyen ini didakwa dan didapati bersalah, maka tetap akan dibicarakan sehingga akhir. Kemudian Yang Berhormat Tumpat ada bangkitkan, mengatakan telah diperhatikan bahawa rang undang-undang ini akan lebih menyekat kebebasan berhimpun berbanding dengan Akta Polis 1997. Adakah ini akan bertentangan dengan norma-norma serta undang-undang antarabangsa berkenaan dengan hak asasi manusia. Rang undang-undang yang digubal ini adalah lebih menyeluruh dari Akta Polis 1997 serta komprehensif dalam memperuntukkan hak untuk berhimpun secara aman dan tanpa senjata seperti yang tertera dalam Perlembagaan kita. Ia juga memastikan bahawa pihak-pihak penganjur berserta perhimpunan serta PDRM lebih bertanggungjawab dan bertindak mengikut landasan-landasan undang-undang. Kemudian Yang Berhormat juga mengatakan seksyen 4(1)(b) melarang perhimpunan diadakan di mana-mana tempat larangan dan dalam jarak 50 meter dari had tempat larangan.